İran İslam İnqilabının Qələbə Günü

İran İslam İnqilabının Qələbə Günü — fevral ayının 11-də İran İslam İnqilabının qələbəsinin elan edilməsinin qeyd olunduğu gün. 1979-cu il fevral ayının 11-də 15 illik sürgün həyatından sonra 9 gün əvvəl ölkəsinə geri qayıtmış Ayətullah Ruhullah Xomeyninin tərəfdarları İranda hakimiyyəti ələ keçirmişdilər. Şahın baş naziri olan Şapur Bəxtiyar istefa verməyə məcbur olmuşdur.

 Tədbirlər 

Müasir dövrdə iranlılar bu xüsusi günü milli miqyasda qeyd edirlər. Hər bir şəhərdə milli bayramlar təşkil edilərək keçirilir. Fevral ayında İranın milli televiziyasında İran İslam İnqilabının qələbəsindən bəhs edən filmlər və seriallar nümayiş etdirilir. Hər il fevral ayının 11-də iranlılar yürüş edirlər. Bu yürüş Rahpeymayi 22 Bəhmən () adlandırılır. Bu yürüşün iştirakçıları “Müstəqillik, Azadlıq, İslam Respublikası”, “Amerikaya ölüm”, “İsrailə ölüm”, “İngiltərəyə ölüm” kimi şüarlar səsləndirirlər.

Təşkil edilən mərasimlərdə iştirak edənlər İran bayrağı ilə İranın dini və siyasi liderlərinin fotoşəkillərini daşıyırlar. Bundan əlavə, bu mərasimlər zamanı Amerika və sionizmin bayraqları yandırılır. Hər il İslam İnqilabının ildönümü ilə əlaqədar olaraq təşkil edilən mərasimlər xarici media nümayəndələri tərəfindən canlı olaraq nümayiş etdirilir.

İran İslam İnqilabının Qələbə Günü mərasimlərində yüksək səviyyəli siyasi, hərbi və dini liderlər, müxtəlif qeyri-hökumət təşkilat və orqanlarının nümayəndələri də iştirak edirlər.

 Qalereya 

 İstinadlar 

Kateqoriya:Fevraldakı bayramlar
Kateqoriya:İran bayramları
Kateqoriya:İran festivalları
Kateqoriya:Milli bayramlar
Kateqoriya:Müstəqillik günləri
Kateqoriya:Zəfər günləri
Kateqoriya:Respublika günləri
Kateqoriya:Milli günlər